Cevennene

Cevennene (fransk: Cévennes) er en fjellkjede i sørlige og sentrale deler av Frankrike, som dekker deler av departementene Gard, Lozère, Ardèche og Haute-Loire.

Ordet Cevennene kommer av det galliske Cebenna («fjellrygg»), som ble latinisert av Julius Cæsar til Cevenna.

Cevennene er en del av Massif Central. Den går fra Montagne Noire og nordøstover til Monts du Vivarais. Det høyeste punktet er Mont Lozère på 1 699 m. En annen høy fjelltopp er Mont Aigoual på 1 567 m. Flere elver springer ut fra Cevennene; Loire, Allier og Tarn renner mot Atlanterhavet, Ardèche og sideelvene Chassezac, Cèze og Gardon renner ut i Rhône. Vidourle, Hérault og Dourbie munner ut i Middelhavet. Regionen inneholder en nasjonalpark, Parc National des Cévennes, opprettet i 1970 og Parc Naturel Régional des Monts d'Ardèche. 

Området er kjent for sine samfunn av protestanter eller hugenotter. I Louis XIVs regjeringstid flyktet de fleste hugenottene fra Frankrike, særlig etter opphevingen av det nantiske edikt i 1685. Samfunnet i Cevennene holdt seg derimot i ro, og var vernet av det åslendte landskapet. I 1702 gikk denne folkegruppen, kalt camisarder, imot monarkiet. De to sidene ble enige om fred i 1715.

Cévennes nasjonalpark ble etablert i 1970.Parc national des Cévennes; cevennes-parcnational.fr Sammen med Caussesplatået ble Cevennene i 2011 innskrevet på UNESCOs verdensarvliste som «Causses og Cévennes, et beitelandskap ved Middelhavet.»The Causses and the Cévennes, Mediterranean agro-pastoral Cultural Landscape; unesco.org

 Referanser 

 Eksterne lenker 

 Turisme i Cevennene

Kategori:Fjellkjeder i Frankrike
Kategori:Verdensarven i Frankrike